**An Fhoghraíocht**

***o* agus *ó***

Féach ar an liosta thíos. Tá an litriú céanna ag an dá fhocal seachas síneadh fada ar an *o*. An bhfuil tú in ann an difríocht idir *o* agus *ó* a aithint? Léigh na focail amach os ard do do pháirtnéir. Ansin, léifidh do pháirtnéir amach iad.

**o ó**

mo níos mó

do dó

oir óir

olann ólann

**……………………………………….….**![MC900014896[1]]()**…………………………………………**

**An Fhoghraíocht**

***o* agus *ó***

Féach ar an liosta thíos. Tá an litriú céanna ag an dá fhocal seachas síneadh fada ar an *o*. An bhfuil tú in ann an difríocht idir *o* agus *ó* a aithint? Léigh na focail amach os ard do do pháirtnéir. Ansin, léifidh do pháirtnéir amach iad.

**o ó**

mo níos mó

do dó

oir óir

olann ólann

**An Fhoghraíocht**

***o* agus *ó***

**Cén *o*? (A)**

Tá liosta focal agat ar chlé. Léigh amach an liosta seo do do pháirtnéir, ag díriú ar an bhfuaimniú ceart *ó* agus *o*. Beidh air an síneadh fada a chur san áit cheart sa liosta atá os a chomhair. Ansin, léifidh seisean amach a liosta duitse agus cuirfidh tusa an síneadh fada san áit cheart sa liosta ar dheis.

**Le léamh**  **Le ceartú**

post sort

bóthar doibh

fógra roshaor

doras bocht

rothar focal

cófra coláiste

solas pog

**……………………………………….….**![MC900014896[1]]()**…………………………………………**

**An Fhoghraíocht**

***o* agus *ó***

**Cén *o*? (B)**

Tá liosta focal agat ar chlé, ach tá an síneadh fada in easnamh in áiteanna. Léifidh do pháirtnéir amach a liosta agus cuirfidh tú an síneadh fada san áit cheart. Ansin, léigh an liosta ar dheis amach do do pháirtnéir, ag díriú ar an bhfuaimniú ceart *ó* agus *o*. Beidh airsean an síneadh fada a chur san áit cheart sa liosta atá os a chomhair.

**Le ceartú** **Le léamh**

post sórt

bothar dóibh

fogra róshaor

doras bocht

rothar focal

cofra coláiste

solas póg

**Treoracha don mhúinteoir**

**Foghraíocht Foghraíocht**

***o* agus *ó***

**Le múineadh**

An difríocht idir*o* agus *ó* san fhoghraíocht.

**Moltaí**

1. Scríobh na focail sa liosta thíos ar an gclár nó ar bhileog don osteilgeoir nó oscail an sleamhnán **o nó ó** sa taispeántas PowerPoint **Gníomhaíochtaí Foghraíochta**.
* Abair leis an rang éisteacht leis an nguth sa mhír nó leat féin á rá:

*mo, do, toil, orm, ocht, obair*

* Ansin abair leis an rang éisteacht leis an nguth sa mhír nó leat féin á rá:

*cló, leor, ceol, brón, rómhaith, feadóg, óstán, cócaireacht*

* Cad a thugann siad faoi deara faoi fhuaimniú na litreacha *o* agus *ó*?
* *Síneadh fada* a thugtar ar an gcomhartha os cionn an *o* san fhocal *brón*, mar shampla. Léiríonn sé go bhfuil fuaim níos faide ag an nguta san fhocal.
* Roinn an rang i mbeirteanna. Tabhair cóip den bhileog **An fhoghraíocht - o agus ó** do gach foghlaimeoir.
* Mínigh na treoracha atá ag barr na bileoige dóibh. Tá dhá liosta focal acu. Tá an litriú céanna ag gach dhá fhocal seachas síneadh fada ar an *o*. Caithfidh siad na liostaí a léamh amach, duine ar dhuine, ag cur béime ar an bhfuaimniú ceart.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí éagsúla an dá fhocal atá cosúil lena chéile a léamh amach.
* Fág an rang i mbeirteanna agus tabhair cóip den bhileog **An Fhoghraíocht** - ***o* agus *ó* - Cén *o*?** **(A)** d’fhoghlaimeoir amháin (Duine A) agus cóip den bhiloeg **An Fhoghraíocht** - ***o* agus *ó* - Cén *o*? (B)** don fhoghlaimeoir eile (Duine B) i ngach grúpa.
* Mínigh na treoracha dóibh. Léifidh Duine A a liosta **Le léamh** amach dá pháirtnéir. Tá an liosta céanna ag Duine B ach tá an síneadh fada in easnamh in áiteanna. Beidh ar Dhuine B an síneadh fada a scríobh isteach, bunaithe ar fhuaimniú na bhfocal. Ansin, léifidh Duine B a liosta **Le léamh** amach dá pháirtnéir. Tá an liosta céanna ag Duine A ach tá an síneadh fada in easnamh in áiteanna. Beidh ar Dhuine A an síneadh fada a scríobh isteach bunaithe ar fhuaimniú na bhfocal.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara.
* Nuair a bheidh an ghníomhaíocht thart scríobh na freagraí cearta ar an gclár, nó oscail an sleamhnán **Cén *o*?** sa taispeántas PowerPoint **Gníomhaíochtaí Foghraíochta**. Lig dóibh a bhfreagraí a cheartú.
* Fiafraigh díobh an raibh deacracht acu le haon fhocal. Abair an focal dóibh agus iarr orthu é a rá i do dhiaidh le cinntiú go bhfuil an fhoghraíocht cheart acu.

Moltar na gníomhaíochtaí seo a nascadh leis an mbileog **Scileanna** **(Labhairt)** nó ***o* agus *ó*** sna gníomhaíochtaí **An** **Banc Teanga**.

**Script**

1. Éist leis na focail seo a leanas. Tá an fhuaim ‘o’ iontu ar fad:

mo, do, toil, orm, ocht, obair

2. Éist leis na focail eile seo. Tá an fhuaim ‘ó’ iontu ar fad:

cló, leor, ceol, brón, rómhaith, foghlaim, feadóg, óstán, cócaireacht

3. Anois, abair na focail seo a leanas i mo dhiaidh:

mo, do, toil, orm, ocht, obair

4. Agus na focail seo a leanas:

cló, leor, ceol, brón, rómhaith, foghlaim, feadóg, óstán, cócaireacht